Նոկտյուրն Op. 20 (Դո-դիեզ մինոր) (Շոպեն)

Նոկտյուրն Op. 20  (Դո-դիեզ մինոր) (անգլ.՝ The Nocturne No. 20 in C-sharp minor, Op. posth.,  Lento con gran espressione, P 1, No. 16, KKIVa/16), լեհ երգահան Ֆրեդերիկ Շոպենի` դաշնամուրի համար գրված նոկտյուրն, որը գրվել է 1830 թվականին և հրատարակվել՝ 1870 թվականին։


== Պատմություն ==
Շոպենն այս ստեղծագործությունը նվիրել է ավագ քրոջը՝ Լյուդվիկա Շոպինին, որտեղ ասվում է. «Քրոջս՝ Լյուդվիիկային, որպես վարժություն նախքան իմ երկրորդ կոնցերտի ուսումնասիրությունը սկսելը»։ Առաջին անգամ հրատարակվել է կոմպոզիտորի մահից 21 տարի անց։ Ստեղծագործությունը համարվում է Lento con gran espressione:
Այս ստեղծագործությունը նվագել է Հոլոքոստը վերապրած Նատալիա Կարպը նացիստական համակենտրոնացման ճամբարի սպա Ամոն Գյոթի համար, ինչի արդյունքում Գյոթն այնքան տպավորված է եղել այս կատարմամբ, որ խնայել է Կարպի կյանքը։

Այս ստեղծագործությունը նվագել է նաև Հոլոքոստը վերապրած, հայտնի լեհ դաշնակահար Վադադիսլավ Սպիլմանը, լեհական ռադիոյի վերջին ուղիղ հեռարձակման ժամանակ՝ 1939 թվականի սեպտեմբերի 23-ին, երբ Վարշավան պաշարվել է նացիստական բանակի կողմից։ Տարիներ անց Սպիլմանը այս ստեղծագորությունը նվագել է նացիստական բանակի սպա Վիլմ Հոզենֆելդի համար՝ նրանց առաջին հանդիպման ժամանակ։ Հոզենֆելդը հետագայում օգնել է Սպիլմանին թաքնվել պատերազմի վերջին ամիսներին։ Սպիլմանի ինքնակենսագրության հիման վրա 2002 թվականին  Ռոման Պոլանսկին  նկարահանել է «Դաշնակահարը» ֆիլմը։ Սակայն կինոնկարում Սպիլմանը նվագում է Շոպենի «№ 1, սոլ մինոր(G minor), Op. 23» բալլադի կրճատ տարբերակը (անգլ.՝ Ballade No. 1 in G minor, Op. 23):


== Հանրաճանաչություն ==
Նոկտյունը ներկայացված է Ռոման Պոլանսկու Դաշնակահարը ֆիլմում։ Ֆիլմում այն կատարվում է երկու անգամ (երկուսն էլ ոչ լիարժեք), սկզբում և վերջում։ Առաջին անգամ գլխավոր հերոսի՝ Վլադիսլավ Սպիլմանի կողմից, Վարշավայի ռադիոյի ձայնագրման ստուդիայում։ Ամբողջ ստեղծագործությունը ներկայացված է ֆիլմի սաունդթրեքում, որը նվագել է լեհ դաշնակահար Յանուշ Օլեյնուչակը։
Այն նաև ներկայացված է «Տերմինատոր. Ճակատամարտ ապագայի համար» ֆանտաստիկ հեռուստասերիալի 1-ին եթերաշրջանի 7-րդ սերիայի ավարտին։
Այն հնչում է Էնթոնի Հորովիցի «Ֆոյլի պատերազմը» բրիտանական դետեկտիվ հեռուստասերիալի առաջին սերիայում։
Ստեղծագործությունը հնչում է R&B/սոուլ ժանրի ամերիկացի երգչուհի Ալիշա Քիզի «As I Am (Intro)» ալբոմում, որը թողարկվել է 2007 թվականին։
Ջութակով նվագած տարբերակը ներկայացված է 2010 թվականին նկարահանված «Կարատե տղան» ֆիլմում։  Գլխավոր դերերը մարմնավորում են Ջեքի Չանը, Ջեյդեն Սմիթը։
Այն հնչում է 1997 թվականի «Խաղաղարարը» մարտաֆիլմում, դերերում՝ Ջորջ Քլունի և Նիկոլ Քիդման (1:02:42-ին):
Նիգերիացի գերմանացի հիփ-հոփ երգչուհի Ննեկա Էգբունան, այս ստեղծագործության հատվածն օգտագործում է իր «My Home» երգում։
Այն հնչում է 2011 թվականի ամերիկյան «Սպանություն» հեռուստասերիալի 4-րդ եթերաշրջանի 4-րդ սերիայի սկզբում։
Այն հնչում է 2011 թվականի «Հին հյուրանոցի գաղտնիքները» սարսափ ֆիլմում։
Այն հնչում է «Dying Light» համակարգչային խաղում։
Այն ներկայացված է 2015 թվականի «Մոլուցք» վավերագրական ֆիլմում
Հնչում է Mafia 3 արկածային և մարտական ժանրի համակարգչային խաղում, որտեղ Լինքոլն Քլեյն այցելում է Սալ Մարկանոյին պատկանող ակումբ։
Ռուս գեղասահորդուհի Եվգենիա Մեդվեդևան այս երաժշտության ներքո համաշխարհային նոր ռեկորդ է սահմանել 2018 թվականի Փհենչհանի ձմեռային օլիմպիական խաղերում։
Այն հնչում է 2016 թվականի «Ֆրանց» ֆրանսգերմանական դրամայում։ Նրա հատվածները հնչում են բազմաթիվ տեսարաններում, նախ` ջութակի և դաշնամուրի նվագակցմամբ, իսկ ավելի ուշ Ֆրանցի՝ մենակատար ջութակի կատարմամբ։


== Արտաքին հղումներ ==
Nocturne in C-sharp minor, B.49 (Chopin, Frédéric)
Chopin Nocturne for piano in C sharp minor (doubtful), KK Anh.Ia/6(չաշխատող հղում)


== Ծանոթագրություններ ==